**UGOVOR O PRUŽANJU USLUGA**

Zaključen dana \_\_\_\_\_\_\_\_\_\_\_, u Novom Sadu između:

1. **POSITIVE DOO NOVI SAD**, Novi Sad, ul. Danila Kiša 5., MB: 08695407, PIB: 100276510, koga zastupa ovlašćeno lice Petar Oljača (u daljem tekstu: **Davalac usluga)**

i

1. **POSLOVNO IME,** Grad, ul. NAZIV ULICE, MB: matični broj, PIB: poreski identifikacioni broj, koga zastupa direktor/ovlašćeno lice IME i PREZIME, (u daljem tekstu: **Korisnik**)

**\* Sve podatke preuzimati sa sajta APR**

***Predmet ugovora***

# Član 1.

Predmet ovog ugovora je kontinuirano pružanje usluge **„Endpoint Security Service“** koja podrazumeva održavanje, nadzor i isporuku licenci za zaštitu uređaja od virusa, uključujući i intervencije po uočenim događajima na uređaju/ korisniku (u daljem tekstu: usluge), u svemu prema specifikaciji navedenoj u Ponudi Davaoca usluga broj \_\_\_\_\_\_\_\_\_\_, izdatoj **\_\_\_\_\_\_\_\_\_** godine, koja čini sastavni deo ovog Ugovora (u daljem tekstu Ponuda).

Davalac usluga je dužan da isporuči licence i izvrši usluge u svemu u skladu sa datom Ponudom, a Korisnik je dužan da omogući nesmetanu isporuku i izvršenje usluga, i za to plati ugovorenu cenu.

# *Kvalitet i količina*

# Član 2.

Davalac usluga se obavezuje da će Korisniku nakon zaključenja ugovora isporučiti licence i izvršiti usluge, koje čine **„Endpoint Security Service“** u periodu od 12 meseci od dana potpisivanja ugovora i to:

* Sophos Central Intercept X Advanced/ Essentials,
* Sophos Central Intercept X Advanced for Server,
* Instalaciju antivirus rešenja na uređaje Korisnika,
* Konfigurisanje Sophos cloud portala,
* Support servisi – instalacija Teamviewer Quick Support aplikacije koja omogućava daljinski pristup računaru Korisnika, nadzor nad Sophos cloud portalima i kreiranje novih korisnika, intervencije po uočenim događajima kao i po pozivu za servise koji se mogu daljinski održavati;
* Trenutna podrška – 24/7 ili 8/5 (radnim danima u periodu 08-16h) putem:
* CALL SERVIS: +381 62 574 370
* ticketing sistem

*Da bi Korisnik koristio ticketing sistem i putem e-maila davao naloge, mora imati prethodno registrovan primaran i sekundaran kontakt.*

**Član 3.**

Količina i kvalitet usluga koje se izvršavaju moraju u svemu biti usaglašeni sa uslovima koji su definisani u datoj Ponudi koja čini sastavni deo ovog Ugovora.

Dobavljač će uslugu „**Endpoint Security Service**“ vršiti u skladu sa važećim međunarodno akreditovanim standardima ISO 9001:2015 o usklađenosti sistema menadžmenta kvalitetom, ISO 27001:2013 o usklađenosti sistema menadžmenta bezbednošću informacija, ISO 20000-1:2018 o usklađenosti sistema menadžmenta uslugama u oblasti IT i ISO 22301:2012 o usklađenosti menadžmenta kontinuitetom poslovanja, koji garantuju da usluge budu izvršavane kvalitetno u skladu sa potrebama svih zainteresovanih strana u skladu sa najboljom praksom, kao i garantovanu bezbednost informacija i kontinuitet poslovanja.

# *Cena i način plaćanja*

# Član 4.

Davalac usluge će mesečno fakturisati uslugu u obimu definisanom u Ponudi, a Korisnik će platiti istu u roku od 15 dana od dana prijema fakture. Obim pružanja usluge zavisi od broja klijentskih korisnika i servera kojima se usluga pruža.

Cena pružanja usluge:

* po klijentskom korisniku iznosi 2,50 € u dinarskoj protivvrednosti bez obračunatog PDV-a, odnosno u iznosu od 3,00 €/korisničkoj licenci u dinarskoj protivvrednosti sa obračunatim PDV-om.
* po klijentskom korisniku iznosi 5,00 € u dinarskoj protivvrednosti bez obračunatog PDV-a, odnosno u iznosu od 6,00 €/korisničkoj licenci u dinarskoj protivvrednosti sa obračunatim PDV-om.
* po serveru iznosi 8,50 € u dinarskoj protivvrednosti bez obračunatog PDV-a, odnosno u iznosu od 10,20 €/korisničkoj licenci u dinarskoj protivvrednosti sa obračunatim PDV-om.

Za vreme trajanja ugovora, obim usluge (broj korisnika) moze se povećati/smanjiti, na osnovu

pisanog zahteva Korisnika. Ukoliko Korisnik pošalje zahtev Davaocu usluga najkasnije do 20. u

mesecu, u tom slučaju će se korekcija obima usluge odmah realizovati i novi obim usluge će se

fakturisati u tekućem mesecu. U slučaju da se korekcija obima usluge prijavi nakon 21. u tekućem

mesecu, korekcija obima usluge će se realizovati od 01. u sledećem mesecu i biće iskazana na

fakturi za sledeći mesec.

Prilikom izdavanja fakure primenjivaće se srednji kurs Narodne banke Srbije na dan izdavanja fakture, a fakturisanje će se vršiti najkasnije do 05. u mesecu za prethodni mesec.

Obaveza plaćanja od strane Korisnika je ispunjena kada je izvršen prenos sredstava banci Davaoca usluga, a u skladu sa odredbama Zakona o platnom prometu.

# *Uslovi, način vršenјa usluge i odgovornost ugovornih strana*

# Član 5.

Usluga se vrši na lokaciji/ma Korisnika, kao i na lokaciji Davaoca usluga.

Usluga podrazumeva isporuku softvera – elektronskih licenci, vršenje usluge instalacije, podešavanja i puštanja u rad u svemu prema Ponudi.

Licence se isporučuju elektronskim putem, odnosno daju na korišćenje Korisniku od strane Davaoca usluga za ugovoreni period uz obezbeđivanje potrebnih tehničkih preduslova od strane Korisnika za njihovu instalaciju daljinskim putem, i bez prava Korisnika da licence ustupi na korišćenje sa ili bez naknade trećim licima.

***Obaveza čuvanјa poslovne tajne***

# Član 6.

Davalac usluga je obavezan da kao poslovnu tajnu tretira sve informacije koje je dobio od Korisnika, ili ih je na bilo koji drugi način stekao, a koje Korisnik nije prethodno učinio javno dostupnim.

Poslovnu tajnu predstavljaju i isprave i podaci čije bi saopštavanje neovlašćenom licu štetilo interesima i poslovnom ugledu bilo koje od ugovornih strana.

Ugovorne strane su saglasne da ovaj ugovor (sa svim elementima), kao i njegovi prilozi, aneksi i kompletna prepiska vezana za zaključenje i izvršenje ovog ugovora imaju tretman poslovne tajne i da neće nijednim svojim postupkom učiniti da podaci dođu do neovlašćenih lica.

Ugovorne strane se uzajamno obavezuju da čuvaju poslovne tajne druge ugovorne strane koje im budu poverene, i koje na bilo koji drugi način saznaju u izvršavanju prava i obaveza predviđenih ovim ugovorom, njegovim prilozima i aneksima, kao i podatke do kojih dođu službenom prepiskom.

Ugovorne strane su saglasne da sve međusobno pribavljene podatke i informacije u toku realizacije ovog ugovora čuvaju kao poslovnu tajnu u meri i na način na koji se odnose prema zaštiti sopstvenih poverljivih podataka i informacija, tako da ni jedan podatak niti informaciju neće koristiti ni u jednu drugu svrhu, osim u svrhu zaključenja i realizacije ovog ugovora.

Ovaj ugovor, njegovi prilozi i aneksi, kao i službena prepiska moraju se čuvati na način koji garantuje bezbednost tih podataka i sa njima mogu biti upoznata samo lica koja rade na izvršavanju aktivnosti definisanih ugovorom i njegovim propratnim aktima.

Ugovorne strane su obavezne da se odmah međusobno obaveste u slucaju interesovanja trećih lica za podatke iz ugovora, kao i o eventualnom nestanku ugovora ili drugih dokumenata u vezi sa njim.

Ukoliko bi odavanjem poslovne tajne druge ugovorne strane, jedna od ugovornih strana drugoj pričinila štetu, obavezuje se da tu štetu i nadoknadi.

# *Prava intelektualne svojine*

# Član 7.

Odredbe ovog člana se odnose na rešenja koja će biti ili mogu biti razvijena u vezi sa ispunjavanjem obaveza Davaoca usluga u skladu sa ovim ugovorom.

Korisnik je saglasan da sav know-how, dokumentacija, metode, alati i tehnička rešenja čiji je autor Davalac usluga kao i sva prava intelektualne svojine sa tim u vezi, a koje je Davalac usluga koristio u procesu ispunjenja ugovornih obaveza iz ovog ugovora ostaju u isklјučivom vlasništvu Davaoca usluga.

U slučaju da Davalac usluga prilikom ispunjavanja obaveza koristi bilo koje delove ili sredstva zaštićena pravima trećih lica, ili zaštićena pravima na drugačiji način od ovde definisanih, on mora prethodno informisati Korisnika o tome kao i o svim mogućim posledicama takve upotrebe. Ovaj član ne menja zaštitu intelektualne svojine za takve delove sistema ili sredstava.

Davalac usluga neće biti odgovoran za štete i kvarove nastale neovlašćenom upotrebom isporučenog uređaja, odnosno korišćenjem uređaja na način protivan nameni, osobinama i mogućnostima ili ako Korisnik ili neko treće lice promeni konfiguraciju uređaja na način na koji se njegovo normalno funkcionisanje/legalnost dovodi u pitanje.

Davalac usluga takođe neće biti odgovoran za bilo kakve štete ili tužbe trećih lica koje su zasnovane na upotrebi na način definisan prethodnim stavom ili njihovih delova koristeći hardver, softver ili usluge koje nisu pružene od strane Davaoca usluga.

***Referenca***

**Član 8.**

Davalac usluga ima pravo da u svrhu reference ili reklame navodi Korisnika kao svoju poslovnu referencu, bez ikakve naknade Korisniku i njegove dodatne saglasnosti.

***Rešavanje sporova***

**Član 9.**

Sve sporove u toku izvršenja ovog ugovora, ugovorne strane nastojaće da reše sporazumno u duhu dobrih poslovnih običaja.

Za slučaj spora ugovorne strane ugovaraju nadležnost Privrednog suda u Novom Sadu.

U slučaju neosnovanog odustanka ili neispunjenja ugovora od strane jedne ugovorne strane, druga ugovorna strana ima pravo na raskid ugovora i naknadu štete.

***Važenje i prestanak ugovora***

**Član 10.**

Ovaj ugovor stupa na snagu potpisivanjem od strane ovlašćenih lica ugovornih strana, i važi 12 meseci, uz mogućnost daljeg produženja, uz iste ili promenjene, obostrano dogovorene uslove.

Ukoliko ni jedna ugovorna strana, najmanje 15 dana pre isteka ovog ugovora, pisanim putem ne obavesti drugu o raskidu ugovora, smatraće se da je ugovor automatski produžen pod istim uslovima dok bilo koja ugovorna strana ne otkaže ugovor u roku od 15 dana.

Ugovor se može jednostrano raskinuti pisanim putem ukoliko druga strana ne ispunjava obaveze iz ovog ugovora, a nakon što je na to bila zvanično upozorena i uz otkazni rok od 15 dana.

***Ostale odredbe***

**Član 11.**

Ugovorne strane su saglasne da se na sve međusobne odnose koji nisu izričito definisani ovim ugovorom primenjuju odredbe Zakona o obligacionim odnosima.

**Član 12.**

Izmene i dopune ovog ugovora mogu se vršiti u pisanom obliku, zaklјučivanjem aneksa koji mora biti potpisan od strane ovlašćenih lica ugovornih strana (a na osnovu prihvaćene nove ponude).

**Član 13.**

Ovaj ugovor sačinjen je u 4 (četiri) istovetna primerka koji imaju snagu originala, od kojih svaka strana zadržava po 2 (dva) primerka.

za Korisnika za Davaoca Usluga