**UGOVOR O ISPORUCI DOBARA**

Zaključen dana \_\_\_\_\_\_\_\_\_\_\_, u Novom Sadu između:

1. **POSITIVE DOO NOVI SAD**, Novi Sad, ul. Danila Kiša 5, MB: 08695407, PIB: 100276510, koga zastupa ovlašćeno lice Petar Oljača (u daljem tekstu: **Dobavljač)**

i

1. **POSLOVNO IME,** Grad, ul. NAZIV ULICE, MB: matični broj, PIB: poreski identifikacioni broj, koga zastupa direktor/ovlašćeno lice IME i PREZIME, (u daljem tekstu: **Korisnik**)

**\* Sve podatke preuzimati sa sajta APR**

***Predmet ugovora***

# Član 1.

Predmet ovog ugovora je nabavka i isporuka “**Microsoft 365** **Licenci”** - mesečnih cloud licenci za radne stanice, koja podrazumeva isporuku licenci u elektronskom obliku (u daljem tekstu: dobra), u svemu prema specifikaciji navedenoj u Ponudi Dobavljača broj **\_\_\_\_\_\_\_,** izdatoj \_\_\_\_\_\_\_\_\_\_\_ godine, koja čini sastavni deo ovog Ugovora (u daljem tekstu Ponuda).

Dobavljač je dužan da isporuči dobra u svemu u skladu sa datom Ponudom, a Korisnik je dužan da omogući nesmetano izvršenje isporuke dobara, da dobra koristi u skladu sa njihovom namenom i za to plati ugovorenu cenu.

# *Kvalitet i količina*

# Član 2.

Dobavljač se obavezuje da će Korisniku nakon zaključenja ugovora isporučiti dobra za koja će obezbediti funkcionalnost i izvršiti uslugu inicijalne aktivacije licenci I dodeljivanje istih korisnicima, za period od 12 meseci počev od dana potpisivanja ugovora.

***Član 3.***

Količina i kvalitet dobara koja se isporučuju moraju u svemu biti usaglašeni sa uslovima koji su definisani u datoj Ponudi koja čini sastavni deo ovog Ugovora.

Dobavljač će dobra isporučiti u skladu sa važećim međunarodno akreditovanim standardima ISO 9001:2015 o usklađenosti sistema menadžmenta kvalitetom, ISO 27001:2013 o usklađenosti sistema menadžmenta bezbednošću informacija, ISO 20000-1:2018 o usklađenosti sistema menadžmenta uslugama u oblasti IT i ISO 22301:2012 o usklađenosti menadžmenta kontinuitetom poslovanja, koji garantuju da usluge budu izvršavane kvalitetno u skladu sa potrebama svih zainteresovanih strana u skladu sa najboljom praksom, kao i garantovanu bezbednost informacija i kontinuitet poslovanja.

# *Cena i način plaćanja*

# Član 4.

Korisnik vrši plaćanje **mesečnog zaduženja** u iznosu od:

* **6,00** dolar/licenci za **Microsot 365 Business Basic** licence u dinarskoj protivvrednosti bez obračunatog PDV-a, odnosno u iznosu od **7,20** dolar/licenci u dinarskoj protivvrednosti sa obračunatim PDV-om,
* **12,50** dolar/licenci za **Microsot 365 Business Standard** licence u dinarskoj protivvrednosti bez obračunatog PDV-a, odnosno **15,00** dolar/licenci u dinarskoj protivvrednosti sa obračunatim PDV-om,
* **8,30** dolar/licenci za **Microsoft 365 Apps for Business** licence u dinarskoj protivvrednosti bez obračunatog PDV-a, odnosno **9,96** dolar/licenci u dinarskoj protivvrednosti sa obračunatim PDV-om,
* **20,00** dolar/licenci za **Microsoft 365 Business Premium** licence u dinarskoj protivvrednosti bez obračunatog PDV-a, odnosno u iznosu od **24,00** dolar/licenci u dinarskoj protivvrednosti sa obračunatim PDV-om,

Plaćanje se vrši na osnovu fakture koju je ispostavio Davalac usluga, sa rokom plaćanja **5 dana** od dana prijema fakture.

Za vreme trajanja ugovora, obim usluge (broj korisnika) moze se povećati, na osnovu

pisanog zahteva Korisnika.

Nakon prijema zahteva, korekcija obima usluge će se realizovati u tekućem mesecu i novi obim usluge će se fakturisati u istom.

Prilikom izdavanja fakure primenjivaće se prodajni kurs Banke Intesa na dan izdavanja fakture, a fakturisanje će se vršiti najkasnije do 05. u mesecu za prethodni mesec.

Obaveza plaćanja od strane Korisnika je ispunjena kada je izvršen prenos sredstava banci Dobavljača, a u skladu sa odredbama Zakona o platnom prometu.

# *Uslovi, način vršenјa usluge i odgovornost ugovornih strana*

# Član 5.

Usluga se vrši na lokaciji/ma Korisnika, kao i na lokaciji Davaoca usluga.

Usluga podrazumeva isporuku licenci u elektronskom obliku u svemu prema Ponudi.

Licence se isporučuju elektronskim putem, odnosno daju na korišćenje Korisniku od strane Davaoca usluga za ugovoreni period i bez prava Korisnika da licence ustupi na korišćenje sa ili bez naknade trećim licima.

***Obaveza čuvanјa poslovne tajne***

# Član 6.

Dobavljač je obavezan da kao poslovnu tajnu tretira sve informacije koje je dobio od Korisnika, ili ih je na bilo koji drugi način stekao, a koje Korisnik nije prethodno učinio javno dostupnim.

Poslovnu tajnu predstavljaju i isprave i podaci čije bi saopštavanje neovlašćenom licu štetilo interesima i poslovnom ugledu bilo koje od ugovornih strana.

Ugovorne strane su saglasne da ovaj ugovor (sa svim elementima), kao i njegovi prilozi, aneksi i kompletna prepiska vezana za zaključenje i izvršenje ovog ugovora imaju tretman poslovne tajne i da neće nijednim svojim postupkom učiniti da podaci dođu do neovlašćenih lica.

Ugovorne strane se uzajamno obavezuju da čuvaju poslovne tajne druge ugovorne strane koje im budu poverene, i koje na bilo koji drugi način saznaju u izvršavanju prava i obaveza predviđenih ovim ugovorom, njegovim prilozima i aneksima, kao i podatke do kojih dođu službenom prepiskom.

Ugovorne strane su saglasne da sve međusobno pribavljene podatke i informacije u toku realizacije ovog ugovora čuvaju kao poslovnu tajnu u meri i na način na koji se odnose prema zaštiti sopstvenih poverljivih podataka i informacija, tako da ni jedan podatak niti informaciju neće koristiti ni u jednu drugu svrhu, osim u svrhu zaključenja i realizacije ovog ugovora.

Ovaj ugovor, njegovi prilozi i aneksi, kao i službena prepiska moraju se čuvati na način koji garantuje bezbednost tih podataka i sa njima mogu biti upoznata samo lica koja rade na izvršavanju aktivnosti definisanih ugovorom i njegovim propratnim aktima.

Ugovorne strane su obavezne da se odmah međusobno obaveste u slucaju interesovanja trećih lica za podatke iz ugovora, kao i o eventualnom nestanku ugovora ili drugih dokumenata u vezi sa njim.

Ukoliko bi odavanjem poslovne tajne druge ugovorne strane, jedna od ugovornih strana drugoj pričinila štetu, obavezuje se da tu štetu i nadoknadi.

***Referenca***

**Član7.**

Dobavljač ima pravo da u svrhu reference ili reklame navodi Korisnika kao svoju poslovnu referencu, bez ikakve naknade Korisniku i njegove dodatne saglasnosti.

***Rešavanje sporova***

**Član 8.**

Sve sporove u toku izvršenja ovog ugovora, ugovorne strane nastojaće da reše sporazumno u duhu dobrih poslovnih običaja.

Za slučaj spora ugovorne strane ugovaraju nadležnost Privrednog suda u Novom Sadu.

U slučaju neosnovanog odustanka ili neispunjenja ugovora od strane jedne ugovorne strane, druga ugovorna strana ima pravo na raskid ugovora i naknadu štete.

***Važenje i prestanak ugovora***

**Član 9.**

Ovaj ugovor stupa na snagu potpisivanjem od strane ovlašćenih lica ugovornih strana, i važi 12 meseci, uz mogućnost daljeg produženja, uz iste ili promenjene, obostrano dogovorene uslove.

Ukoliko korisnik jednostrano raskine ugovor pre isteka ugovorenog perioda od 12 meseci, dužan je da isplati ukupnu ugovorenu cenu (jedinične cene x količina x 12 meseci) definisanu u članu 4. ovog ugovora umanjenu za mesečne iznose koje je prethodno izmirio po dostavljenim mesečnim računima.

***Ostale odredbe***

**Član 10.**

Ugovorne strane su saglasne da se na sve međusobne odnose koji nisu izričito definisani ovim ugovorom primenjuju odredbe Zakona o obligacionim odnosima.

**Član 11.**

Izmene i dopune ovog ugovora mogu se vršiti u pisanom obliku, zaklјučivanjem aneksa koji mora biti potpisan od strane ovlašćenih lica ugovornih strana (a na osnovu prihvacene nove ponude).

**Član 12.**

Ovaj ugovor sačinjen je u 4 (četiri) istovetna primerka koji imaju snagu originala, od kojih svaka strana zadržava po 2 (dva) primerka.

za Korisnika za Dobavljača